શીર્ષક: ટૂલકિટ કેસમાં દિશા રવિની જામીન અરજી પરનો ચુકાદો અદાલતે રિઝર્વ રાખ્યો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સુનાવણી દરમિયાન એડિશનલ સેશન જજ ધર્મેન્દ્ર રાણાએ ફરિયાદી પક્ષ પાસે દિશા રવિ પર લગાવવામાં આવેલા આરોપ અંગેના જરૂરી પુરાવા બાબતે સવાલ કર્યા હતા.

પોલીસ તરફથી એડિશનલ સૉલિસિટર જનરલ એસવી રાજુએ અદાલતને કહ્યું કે તપાસ હજી પ્રાથમિક તબક્કે છે અને દિશા સમેત અન્ય લોકોની પૂછપરછ બાકી છે એટલે જામીન ન આપવા જોઈએ.

એમણે દિશા પુરાવાનો નાશ કરી શકે છે એવો પોલીસને ભય છે એમ પણ કહ્યું. 

દિશા રવિના વકીલ સિદ્ધાર્થ અગ્રવાલે કહ્યું કે, દિશા એ ખાલિસ્તાન આંદોલનની વાત નથી કરી, હિંસાની પણ વાત નથી કરી. આંદોલનને સમર્થન આપવાની વાત કરવી એ કોઈ સમસ્યા નથી. 

એમણે એમ પણ કહ્યુ કે પહેલાંથી જ પાંચ દિવસના પોલીસ રિમાન્ડ પર મોકલવામાં આવ્યા છે અને હજી પોલીસ દિશા પાસે વધારે ડિવાઇસ હોઈ શકે છે એમ કહે છે એ ચોંકાવનારી વાત છે.

એમણે એમ પણ કહ્યું કે જો બે લોકો ધરપકડ વગર તપાસમાં સહકાર આપી શકે છે તો દિશા પણ આપી શકે છે. દિશા તપાસ દરમિયાન દિલ્હીમાં રહેશે અને તપાસને સહયોગ આપશે.

અગ્રવાલે કહ્યું કે, "જે ટૂલકિટની પોલીસ વાત કરે છે એમાં ન તો હિંસાની કોઈ વાત છે, ન તો ઝંડો લહેરાવવાની. ટૂલકિટમાં માર્ચ કરવાની વાત છે તેને તો દિલ્હી પોલીસે જ પરવાનગી આપી હતી. ન તો દિશા કોઈ આયોજનમાં સામેલ હતાં કે ન તો રેલીમાં. આવામાં જે થયું એના માટે દિશાને જવાબદાર ન ઠેરવી શકાય."

ગુજરાતમાં કોરોના વાઇરસના નવા પ્રકારે ચિંતા કેમ જન્માવી?

પ્રતીકાત્મક તસવીર

'ટાઇમ્સ ઑફ ઇન્ડિયા'ના અહેવાલ અનુસાર બ્રિટન, સાઉથ આફ્રિકા અને બ્રાઝિલમાં જોવા મળેલા કોરોના વાઇરસનો નવો વૅરિએન્ટ ભારત દેશમાં પણ જોવા મળ્યા છે. 

આ નવા વૅરિએન્ટને લઈને ગુજરાત સરકાર પણ ચિંતામાં છે અને તેણે કોરોના વાઇરસના નવા મ્યુટેશનને લઈને કમર કસી છે. 

નિષ્ણાતોના મતે નવા વૅરિએન્ટના કારણે કોરોના વાઇરસના દરદીને જલદી ન્યુમોનિયા થાય છે. જો સમયસર તેની તપાસ કરાવવામાં ન આવે તો મૃતકાંક વધી શકે છે.

આ પ્રકારના કેસ મહારાષ્ટ્રના અકોલા, અમરાવતી અને યવતમાલમાં નોંધાયા છે. 

ગુજરાતનાં આરોગ્યસચવિ જયંતિ રવિએ જણાવ્યું છે કે આરોગ્યવિભાગે તમામ જિલ્લાના ક્લેક્ટર અને શહેરના કમિશનર સાથે વીડિયો કૉન્ફરન્સ દ્વારા ચર્ચા કરી હતી.

જયંતિ રવીએ કહ્યું, "હાલ ચાલી રહેલી તૈયારી પડોશી રાજ્યમાં જોવા મળેલા કેસમાં વધારાને કારણે નથી પરંતુ નવા વૅરિએન્ટથી ચેતતા રહેવા માટે છે. બીજા રાજ્યોમાંથી આવતા મુસાફરોની તપાસ વધારે કરવામાં આવશે. રૅન્ડમ ટેસ્ટિંગમાં પણ વધારો કરવામાં આવશે."

તેમણે...